ธปท.คาดสินเชื่อปีนี้โต9%
ผู้ช่วยผู้ว่าฯธปท. คาดสินเชื่อปีนี้ขยายตัวได้ 9% ตามที่ธนาคารพาณิชย์ตั้งเป้าไว้ เหตุจากการประมูลโทรศัพท์เคลื่อนที่ 3จี
21 ส.ค. 2553

ผู้ช่วยผู้ว่าฯธปท. คาดสินเชื่อปีนี้ขยายตัวได้ 9% ตามที่ธนาคารพาณิชย์ตั้งเป้าไว้ เหตุจากการประมูลโทรศัพท์เคลื่อนที่ 3จี 
นายสรสิทธิ์ สุนทรเกศ ผู้ช่วยผู้ว่าการสายกำกับสถาบันการเงิน ธนาคารแห่งประเทศไทย (ธปท.) กล่าวว่า สินเชื่อปีนี้น่าจะขยายตัวได้ 9% ตามที่ธนาคารพาณิชย์ตั้งเป้าไว้ ส่วนหนึ่งเป็นผลมาจากการโครงการโทรศัพท์เคลื่อนที่ 3 จีที่รัฐบาลจะเปิดให้ประมูลใบอนุญาต (ไลเซนส์) จะเป็นตัวเร่งที่ทำให้กลุ่มธุรกิจสื่อสารต้องเร่งขยายการลงทุน และหากพิจารณาสินเชื่อครึ่งปีแรก ขยายตัว 5.9% ถือว่าอยู่ในเกณฑ์ที่ดี แม้หนี้ที่ไม่ก่อให้เกิดรายได้ (เอ็นพีแอล) เดือนกรกฎาคมจะเพิ่มขึ้นอยู่ที่ 4.9% จาก 4.8% ในเดือนก่อนหน้า ถือเป็นการปรับเพิ่มขึ้นเพียงเล็กน้อย ไม่ได้มีนัยสำคัญ          "ขณะนี้สินเชื่อภาคธุรกิจยังขยายตัวได้ดี ทั้งภาคธุรกิจขนาดใหญ่ และเอสเอ็มอี โดยเฉพาะในประเภทเครื่องใช้ไฟฟ้า ไอที และเสื้อผ้าสำเร็จรูป ขณะที่สินเชื่อท่องเที่ยวก็เริ่มเห็นสัญญาณการฟื้นตัว"นายสรสิทธิ์ กล่าว          นายสรสิทธิ์ กล่าวกรณีนายอภิสิทธิ์ เวชชาชีวะ นายกรัฐมนตรี ที่ระบุลูกหนี้ติดเครดิตบูโรเป็นอุปสรรคต่อการปล่อยสินเชื่อว่า ธปท.มองว่าข้อมูลเครดิตบูโรเป็นส่วนประกอบของข้อมูลในการพิจารณาความสามารถในการชำระหนี้ของสถาบันการเงินในระดับหนึ่ง โดยปกติข้อมูลเครดิตบูโรประเภทบุคคลจะมีระยะเวลาการเก็บ 3 ปี หากจะให้เก็บสั้นลงกว่านี้อาจส่งผลต่อลูกหนี้ที่มีประวัติดี และยังทำให้สถาบันการเงินต้องทำงานหนักขึ้น เพราะต้องหาข้อมูล